CELEX: C2005/193/27
Language: da
Date: 2005-08-06 00:00:00
Title: Sag C-236/05: Sag anlagt den 30. maj 2005 af Kommissionen for De Europæiske Fællesskaber mod Det Forende Kongerige Storbritannien og Nordirland

6.8.2005   
            
            
               DA
            
            
               Den Europæiske Unions Tidende
            
            
               C 193/17
            
         Sag anlagt den 30. maj 2005 af Kommissionen for De Europæiske Fællesskaber mod Det Forende Kongerige Storbritannien og Nordirland
   (Sag C-236/05)
   (2005/C 193/27)
   Processprog: engelsk
   Ved De Europæiske Fællesskabers Domstol er der den 30. maj 2005 anlagt sag mod Det Forende Kongerige Storbritannien og Nordirland af Kommissionen for De Europæiske Fællesskaber ved Karen Banks, som befuldmægtiget, og med valgt adresse i Luxembourg.
   Kommissionen har nedlagt følgende påstande:
   
               1.
            
            
               Det fastslås, at Det Forende Kongerige har tilsidesat sine forpligtelser i henhold til artikel 19i, første og tredje led, i Rådets forordning (EØF) 2847/93 af 12. oktober 1993 om indførelse af en kontrolordning under den fælles fiskeripolitik (1), idet det har indsendt de i bestemmelsen nævnte oplysninger med betydelig forsinkelse.
            
         
               2.
            
            
               Det Forende Kongerige tilpligtes at betale sagens omkostninger.
            
         Søgsmålsgrunde og væsentligste argumenter:
   Bestemmelserne i artikel 19i, i forordning 2847/93 pålægger medlemsstaterne at meddele Kommissionen bestemte oplysninger pr. edb inden for en bestemt dato. Det er af afgørende betydning, at Kommissionen er i besiddelse af disse oplysninger med henblik på at forvalte og udvikle den fælles fiskeripolitik, særligt for så vidt angår bevarelse, forvaltning og udnyttelse af alle levende akvatiske ressourcer.
   Det Forende Kongerige meddelte de i artikel 19i krævede oplysninger med betydelig forsinkelse i 1999, 2000, 2001, 2002 og 2003. Fristen for 2004 er ikke blevet overholdt, og der er endnu ikke modtaget oplysninger for 2005. Kommissionen har således anført, at Det Forenede Kongerige har tilsidesat sine forpligtelser i henhold til den nævnte forordning 2847/93.
   
      (1)  EFT L 261 af 20.10.1993, s. 1.